pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีมอบรางวัล Prime Minister’s Digital Awards 2020 พร้อมเชิญชวนคนรุ่นใหม่ร่วมกันพัฒนาเทคโนโลยี สร้างอนาคตประเทศไทย
วันอังคารที่ 9 มีนาคม 2564
นายกรัฐมนตรีมอบรางวัล Prime Minister’s Digital Awards 2020 พร้อมเชิญชวนคนรุ่นใหม่ร่วมกันพัฒนาเทคโนโลยี สร้างอนาคตประเทศไทย
นายกรัฐมนตรีมอบรางวัล Prime Minister’s Digital Awards 2020 พร้อมเชิญชวนคนรุ่นใหม่ร่วมกันพัฒนาเทคโนโลยี สร้างอนาคตประเทศไทย
วันนี้ (9 มีนาคม 2564) เวลา 08.30 น. ณ ตึกสันติไมตรี ทําเนียบรัฐบาล ก่อนการประชุมคณะรัฐมนตรี นายอนุชา บูรพชัยศรี โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการรางวัลเกียรติยศจากนายกรัฐมนตรี (Prime Minister’s Digital Award 2020) และรับชมการนําเสนออาชีพใหม่ของคนรุ่นใหม่ (Gen Z) หัวใจดิจิทัล สาธิตการขายของ ออนไลน์ผ่านแพลตฟอร์มต่าง ๆ โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม รักษาราชการแทนรัฐมนตรีว่าการกระทรวงดิจิทัลเพื่อเศรษฐกิจและสังคม และนายดิสทัต โหตระกิตย์ เลขาธิการนายกรัฐมนตรี ร่วมชมนิทรรศการในครั้งนี้
โอกาสนี้ นายกรัฐมนตรีมอบรางวัลเกียรติยศ Prime Minister’s Digital Awards 2020 เพื่อเชิดชูเกียรติแก่ผู้ที่มีผลงานดีเด่นด้านเทคโนโลยีและนวัตกรรมดิจิทัลของประเทศไทย ประจําปี 2563 ประกอบไปด้วย รางวัล Digital Youth of the Year ผู้ได้รับรางวัลคือ คณะวิทยาศาสตร์ มหาวิทยาลัยขอนแก่น รางวัล Digital Community of the Year ผู้ได้รับรางวัลคือ สหกรณ์โคนมพัทลุง จังหวัดพัทลุง รางวัล Digital Entrepreneur of the Year ผู้ได้รับรางวัลคือ นายรวิศ หาญอุตสาหะ รางวัล Digital Startup of the Year ผู้ได้รับรางวัลคือ บริษัท โกลบิชอคาเดเมีย (ไทยแลนด์) จํากัด รางวัล Digital Organization of the Year ผู้ได้รับรางวัลคือ สํานักข่าว The Standard และ รางวัล PM’s Special Award : Digital International Corporation of the Year ผู้ได้รับรางวัลคือ บริษัท หัวเว่ย เทคโนโลยี (ประเทศไทย) จํากัด นายกรัฐมนตรียังให้ความสนใจการไลฟ์ขายสินค้าภูมิปัญญาท้องถิ่นของคนรุ่นใหม่ (Gen Z) หัวใจดิจิทัล บนแพลตฟอร์มออนไลน์ ซึ่งรัฐบาลส่งเสริมแพลตฟอร์มไทยเพื่อคนไทยด้วย
นายกรัฐมนตรีกล่าวยินดีแก่ผู้ที่ได้รับรางวัลในปีนี้ พร้อมชื่นชมคนรุ่นใหม่ที่นําเทคโนโลยีมาประยุกต์ใช้ในเชิงสร้างสรรค์ ต่อยอด สร้างธุรกิจใหม่ ๆ ถือเป็นการเรียนรู้และก้าวหน้าไปด้วยกัน ทั้งนี้รัฐบาลให้ความสําคัญในการพัฒนาระบบ 5G และ AI ขับเคลื่อนประเทศไปสู่อนาคต หวังให้ความสําเร็จในวันนี้เป็นแรงบันดาลใจ เชื่อมต่อไปยังนิสิต นักศึกษาในมหาวิทยาลัย ใช้เทคโนโลยีให้เป็นประโยชน์ ให้เกิดมูลค่าทางเศรษฐกิจสร้างอนาคตใหม่ ๆ ให้กับประเทศด้วย ซึ่งจะเป็นแรงบันดาลใจทั้งทางเศรษฐกิจ และพัฒนาสิ่งที่เป็นประโยชน์
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก. แรงงาน เปิดตัว “แรงงานพันธุ์ดี ตามวิถีเศรษฐกิจพอเพียง”
วันอังคารที่ 23 มีนาคม 2564
ก. แรงงาน เปิดตัว “แรงงานพันธุ์ดี ตามวิถีเศรษฐกิจพอเพียง”
ก.แรงงาน ชื่นชม “แกมม่า อินดัสตรี้ส์” ร่วมเปิดโครงการ “แรงงานพันธุ์ดี ตามวิถีเศรษฐกิจพอเพียง” หวังให้เป็นต้นแบบของการจัดสวัสดิการนอกเหนือกฎหมายช่วยนายจ้าง ลูกจ้างมีภูมิคุ้มกัน พึ่งพาตนเองได้ภายใต้สถานการณ์วิกฤต COVID-19 ตามหลักปรัชญาเศรษฐกิจพอเพียง
นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เปิดเผยว่า ตนได้รับมอบหมายจาก นายสุชาติ ชมกลิ่น รัฐมนตรีว่าการกระทรวงแรงงาน ให้มาเป็นประธานเปิดโครงการ “แรงงานพันธุ์ดี ตามวิถีเศรษฐกิจพอเพียง” ซึ่งกระทรวงแรงงานภายใต้การกํากับของ พลเอกประวิตร วงษ์สุวรรณ มีนโยบายการบริหารงานภายใต้วิสัยทัศน์ “แรงงานมีศักยภาพสูง และมีคุณภาพชีวิตที่ดี” โดยให้ความสําคัญกับการน้อมนําหลักปรัชญาของเศรษฐกิจพอเพียงมาเป็นแนวทางในการพัฒนาคุณภาพชีวิตของลูกจ้างและครอบครัว พร้อมสนับสนุน ส่งเสริมให้นายจ้างจัดสวัสดิการนอกเหนือกฎหมายให้แก่ลูกจ้าง จึงได้มอบหมายให้กรมสวัสดิการและคุ้มครองแรงงาน จัดโครงการ “แรงงานพันธุ์ดี ตามวิถีเศรษฐกิจพอเพียง” เพื่อให้สถานประกอบกิจการจัดสรรทรัพยากรที่มีอยู่ให้ลูกจ้างได้ใช้ประโยชน์ ได้แก่ พื้นที่ว่างเปล่าบริเวณสถานประกอบกิจการให้ลูกจ้างใช้เวลาว่างหลังเลิกงานมาทําการเพาะปลูกพืชผักสวนครัว และเลี้ยงสัตว์ ผลผลิตที่ได้ลูกจ้างนํามาแลกเปลี่ยนกันและนําไปบริโภคในครัวเรือน ส่วนผลผลิตที่เหลือจากการบริโภคสามารถนําไปจําหน่ายในชุมชน อันเป็นการลดภาระค่าใช้จ่ายและเพิ่มรายได้ให้แก่ลูกจ้าง อีกทั้งยังเป็นการพัฒนาอาชีพเสริมไว้รองรับให้กับลูกจ้างที่กําลังเข้าสู่วัยเกษียณ ให้สามารถพึ่งพาตนเองได้ตามแนวทางของหลักปรัชญาเศรษฐกิจพอเพียง สามารถก้าวข้ามปัญหาอุปสรรคในภาวะวิกฤตได้ยั่งยืน
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า โครงการดังกล่าว ถือเป็นการวางรากฐานให้สถานประกอบกิจการจัดสวัสดิการร่วมกับลูกจ้าง เมื่อต้องเผชิญกับสถานการณ์ต่าง ๆ ที่เป็นอุปสรรคต่อการดําเนินธุรกิจ ช่วยบรรเทาความเดือดร้อนจากผลกระทบของสถานการณ์การแพร่ระบาดของ COVID – 19 ทั้งนี้ กรมได้ตั้งเป้าส่งเสริมให้สถานประกอบการอย่างน้อยจังหวัดละ 1 แห่ง และในพื้นที่กรุงเทพมหานครอีก 10 แห่ง ได้นําโครงการนี้ไปดําเนินการให้เป็นรูปธรรม และเปิดตัวโครงการโดยได้รับความร่วมมือจาก บริษัท แกมม่า อินดัสตรี้ส์ จํากัด ซึ่งเป็นต้นแบบที่ดีของสถานประกอบกิจการ ในการน้อมนําหลักปรัชญาเศรษฐกิจพอเพียงมาใช้เป็นแนวทางการจัดสวัสดิการเพื่อพัฒนาคุณภาพชีวิตของลูกจ้าง อีกทั้ง ยังเป็นสถานประกอบกิจการที่ได้รับรางวัลเกียรติยศสูงสุดสถานประกอบกิจการดีเด่นด้านแรงงานสัมพันธ์และสวัสดิการแรงงาน 15 ปีติดต่อกันจากกรมในปี 2563 และที่สําคัญอย่างยิ่ง บริษัทฯ ได้จัดสรรพื้นที่ให้แก่ลูกจ้างได้ใช้ประโยชน์จากทรัพยากรที่มีอยู่ให้เกิดมูลค่าด้วยการปลูกพืชผักสวนครัว เลี้ยงสัตว์ สําหรับบริโภคและจําหน่ายในชุมชนอันเป็นการลดภาระค่าใช้จ่าย เพิ่มรายได้ในครัวเรือนของลูกจ้าง รวมถึงการให้โอกาสทั้งลูกจ้างสัญชาติไทย ลูกจ้างสัญชาติเมียนมา และลูกจ้างกลุ่มพิเศษได้เข้าถึงการใช้ประโยชน์จากสวัสดิการที่จัดให้อย่างเท่าเทียมกันโดยไม่เลือกปฏิบัติ ได้อย่างน่าชื่นชม
รัฐบาลไทย-ข่าวทำเนียบรัฐบาล-รมว.ทส. บันทึกเทป ผ่านมุมมอง การจัดการพลาสติกของไทย ในงาน The Launch of the Market Studies for Plastics Circularity in Thailand, Malaysia, and the Philippines
วันพุธที่ 17 มีนาคม 2564
รมว.ทส. บันทึกเทป ผ่านมุมมอง การจัดการพลาสติกของไทย ในงาน The Launch of the Market Studies for Plastics Circularity in Thailand, Malaysia, and the Philippines
รมว.ทส. บันทึกเทป ผ่านมุมมอง การจัดการพลาสติกของไทย ในงาน The Launch of the Market Studies for Plastics Circularity in Thailand, Malaysia, and the Philippines
รมว.ทส. บันทึกเทป ผ่านมุมมอง การจัดการพลาสติกของไทย ในงาน The Launch of the Market Studies for Plastics Circularity in Thailand, Malaysia, and the Philippines
วันนี้ (17 มีนาคม 2564) เวลาประมาณ 14.30 น. ณ ห้องรับรองชั้น 20 กระทรวงทรัพยากรธรรมชาติและสิ่งแวดล้อม
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) บันทึกเทปการให้ความสําคัญของไทยต่อการจัดการพลาสติก สําหรับเผยแพร่
ในงาน The Launch of the Market Studies for Plastics Circularity in Thailand, Malaysia, and the Philippines ที่จะจัดขึ้นในวันที่ 23 มีนาคม 2564 ซึ่งประเทศไทย โดยกรมควบคุมมลพิษ เข้าร่วมโครงการดังกล่าว ภายใต้การสนับสนุนของธนาคารโลก
โอกาสนี้ รัฐมนตรีฯ กล่าวว่า ในฐานะที่ประเทศไทยเป็นผู้ริเริ่มและผลักดันการแก้ไขปัญหาขยะทะเลในอาเซียน มุ่งมั่น แก้ไขทั้งในภูมิภาคอาเซียนและในประเทศ โดยนําหลักเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy Model: BCG Model) และการมีส่วนร่วมของภาคเอกชน เพื่อให้บรรลุการใช้พลาสติกรีไซเคิลในประเทศ 100%
รัฐบาลไทย-ข่าวทำเนียบรัฐบาล-รองผู้อำนวยการการท่าเรือแห่งประเทศไทยรับรางวัลสตรีนักบริหารดีเด่น สาขาผู้บริหารรัฐวิสาหกิจดีเด่น
วันพุธที่ 24 มีนาคม 2564
รองผู้อํานวยการการท่าเรือแห่งประเทศไทยรับรางวัลสตรีนักบริหารดีเด่น สาขาผู้บริหารรัฐวิสาหกิจดีเด่น
นางอัฌนา พรหมประยูร รองผู้อํานวยการการท่าเรือแห่งประเทศไทย กระทรวงคมนาคม รับมอบโล่รางวัลสตรีทํางานดีเด่นเนื่องในวันสตรีสากลประจําปี 2564 ประเภทสตรีนักบริหารดีเด่น สาขาสตรีผู้บริหารรัฐวิสาหกิจดีเด่นจาก นายสุชาติ ชมกลิ่น รัฐมนตรีว่าการกระทรวงแรงงาน
เมื่อวันที่ 8 มีนาคม 2564 ณ โรงแรมมิราเคิล แกรนด์ คอนเวนชั่น กรุงเทพฯ
กรมสวัสดิการและคุ้มครองแรงงาน กระทรวงแรงงาน ได้จัดงานวันสตรีสากลประจําปี 2564 ภายใต้แนวคิดหลัก “แรงงานสตรี รวมพลังฝ่าวิกฤต ขับเคลื่อนเศรษฐกิจไทยให้ยั่งยืน” เพื่อให้สตรีทํางานทุกคนตระหนักถึงคุณค่าของตนเอง สามารถปรับตัวพัฒนาตนเองให้ทันโลก ทันเหตุการณ์ และเทคโนโลยีที่เปลี่ยนแปลง รวมทั้งรณรงค์ให้ทุกภาคส่วนของสังคมตระหนักถึงความสําคัญของสตรีทํางาน ให้ได้รับสิทธิอย่างเป็นธรรมและเท่าเทียม ซึ่งรางวัลสตรีทํางานดีเด่นพิจารณาจากการมีส่วนร่วม หรือสนับสนุนกิจกรรมด้านแรงงาน หรือกิจกรรม/ผลงานที่สอดคล้องกับแนวคิดหลัก เป็นผู้ที่มีความคิดริเริ่มสร้างสรรค์และมีความสามารถบริหารจัดการองค์กรอย่างโปร่งใส เป็นธรรม ประหยัด มีประสิทธิภาพ ทําประโยชน์ให้แก่สังคมด้านแรงงาน และส่งเสริมพัฒนาองค์กรและบุคคลในองค์กรให้มีความเจริญก้าวหน้า สําหรับรองผู้อํานวยการการท่าเรือแห่งประเทศไทย ได้รับการพิจารณาตามผลงาน ที่มีส่วนร่วมในการสนับสนุนกิจกรรมด้านแรงงานและเป็นผู้มีความคิดริเริ่มสร้างสรรค์ เป็นผู้แทนการท่าเรือแห่งประเทศไทย (กทท.) เข้าร่วมเสวนาแลกเปลี่ยนความรู้กับคณะกรรมการบริหารสหภาพแรงงาน รัฐวิสาหกิจ กทท. ที่ปรึกษาและอนุกรรมการสหภาพแรงงานฯ สนับสนุนและส่งเสริมให้พนักงานดําเนินการตามนโยบายการป้องกันและต่อต้านการทุจริตคอร์รัปชัน เข้าร่วมการบรรยายและแลกเปลี่ยนความเห็นในหัวข้อ “ปรับฐานความคิดกับผลประโยชน์ทับซ้อน” ให้กับผู้บริหารและพนักงาน เพื่อร่วมกันป้องกันและปราบปรามการทุจริต เป็นบุคคลต้นแบบ (Role Model) ในฐานะผู้บริหารสตรีคนเดียวที่ดํารงตําแหน่งระดับรองผู้อํานวยการ กทท. ซึ่งมีบทบาทส่งเสริมให้พนักงานสตรีตระหนักและมุ่งมั่นพัฒนาความรู้ความสามารถของตนเอง เป็นผู้แทนเข้าร่วมการประชุมสมัชชาสมัยสามัญครั้งที่ 31 (31th Regular Session of the IMO Assembly) มีวัตถุประสงค์เพื่อเสริมสร้างบทบาทของสตรีให้เป็นผู้มีส่วนได้ส่วนเสียที่สําคัญด้านการขนส่งทางทะเล รวมทั้งสนับสนุนพลังของสตรีและเด็กหญิงทั่วโลกให้มีความเท่าเทียมทางเพศตามเป้าหมายการพัฒนาที่ยั่งยืนของสหประชาชาติ ณ สหราชอาณาจักร นอกจากนี้ ยังเป็นผู้บริหารหลักที่มีบทบาทสําคัญในการสนับสนุนให้จัดทําและอนุมัติโครงการตามหลักปรัชญาเศรษฐกิจพอเพียง ได้แก่ โครงการศึกษาดูงานตามรอยเบื้องพระยุคลบาท พร้อมทั้งน้อมนําศาสตร์พระราชา“สร้างฝายได้มากกว่าน้ํา” มาจัดทําโครงการ “ฅน...เก็บน้ําให้แผ่นดิน” ในพื้นที่ที่ประสบปัญหาด้านอุทกภัย
ภัยแล้งและภัยพิบัติต่าง ๆ ในพื้นที่จังหวัดเชียงใหม่ แพร่ ลําปาง อุตรดิษถ์ พิษณุโลก และเชียงราย และดําเนินกิจกรรมจิตอาสา อาทิ กิจกรรม “การท่าเรือฯ ร่วมใจสู้ภัย COVID-19” ให้แก่ชุมชนแรงงานรอบ กทท. เป็นต้น
รัฐบาลไทย-ข่าวทำเนียบรัฐบาล-แผนการกระจายและความคืบหน้าการผลิตวัคซีนโควิด-19
วันจันทร์ที่ 22 มีนาคม 2564
แผนการกระจายและความคืบหน้าการผลิตวัคซีนโควิด-19
วันจันทร์ที่ 22 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าฉีดวัคซีนโควิด-19 ให้แก่ประชาชนกลุ่มเป้าหมาย ได้แก่ บุคลากรทางการแพทย์และสาธารณสุข อสม. เจ้าหน้าที่ด่านหน้าที่มีโอกาสสัมผัสกับผู้ป่วย ผู้มีโรคประจําตัว และประชาชนในพื้นที่เสี่ยง โดยวัคซีนซิโนแวค สําหรับกลุ่มเป้าหมายที่มีอายุ 18-59 ปี ฉีดในช่วงเดือน มี.ค.-พ.ค. 2 ล้านโดส และวัคซีนแอสตราเซนเนกา สําหรับกลุ่มเป้าหมายที่มีอายุ 60 ปีขึ้นไป จะทยอยส่งมา ในเดือน มิ.ย. 6 ล้านโดส เดือน ก.ค. – ต.ค. เดือนละ 10 ล้านโดส และเดือน ธ.ค. 5 ล้านโดส รวมทั้งหมด 61 ล้านโดส ส่วนความคืบหน้าของการผลิตวัคซีนภายในประเทศที่ได้รับการถ่ายทอดเทคโนโลยีได้ผลิตออกมาแล้วจํานวน 5 รุ่น อยู่ระหว่างการส่งให้ห้องปฏิบัติการในอังกฤษ และสหรัฐอเมริกา ตรวจสอบคุณภาพ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุทิน ปลื้ม รพ.ศรีสะเกษ เปิดรักษาโรคหัวใจครบวงจร ช่วยประชาชน เข้าถึงบริการ ลดรอคอย ลดการเสียชีวิต
วันเสาร์ที่ 20 มีนาคม 2564
อนุทิน ปลื้ม รพ.ศรีสะเกษ เปิดรักษาโรคหัวใจครบวงจร ช่วยประชาชน เข้าถึงบริการ ลดรอคอย ลดการเสียชีวิต
รองนายกรัฐมนตรีและ​รัฐมนตรีว่าการกระทรวงสาธารณสุข ปลื้มเปิดห้องปฏิบัติการตรวจสวนหัวใจและหลอดเลือด โรงพยาบาลศรีสะเกษ เพื่อให้ผู้ป่วยโรคหลอดเลือดหัวใจในจังหวัดได้เข้าถึงการรักษา ลดการเดินทาง ลดการรอคิวรักษาที่โรงพยาบาลขนาดใหญ่ได้กว่า 300 ราย ต่
รองนายกรัฐมนตรีและ​รัฐมนตรีว่าการกระทรวงสาธารณสุข ปลื้มเปิดห้องปฏิบัติการตรวจสวนหัวใจและหลอดเลือดโรงพยาบาลศรีสะเกษ เพื่อให้ผู้ป่วยโรคหลอดเลือดหัวใจในจังหวัดได้เข้าถึงการรักษา ลดการเดินทาง ลดการรอคิวรักษาที่โรงพยาบาลขนาดใหญ่ได้กว่า 300 ราย ต่อปี
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนพ.ประพนธ์ตั้งศรีเกียรติกุล ที่ปรึกษารัฐมนตรีประจําสํานักนายกรัฐมนตรี นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุขนายวัฒนา พุฒิชาติ ผู้ว่าราชการจังหวัดศรีสะเกษ นพ.ณรงค์ สายวงศ์รองปลัดกระทรวงสาธารณสุข และคณะผู้บริหารกระทรวงสาธารณสุข ร่วมเปิดห้องปฏิบัติการตรวจสวนหัวใจและหลอดเลือดโรงพยาบาลศรีสะเกษ
นายอนุทินกล่าวว่า กระทรวงสาธารณสุขมีนโยบายในการดูแลประชาชนให้ได้รับบริการที่มีคุณภาพปลอดภัยลดความเหลื่อมล้ํา ลดความแออัด ลดระยะเวลาการรอคอยรักษา และลดภาระค่าใช้จ่ายให้กับผู้ป่วยและครอบครัวโดยมีการทํางานเชื่อมโยงกันอย่างเป็นระบบ การเปิดห้องปฏิบัติการตรวจสวนหัวใจและหลอดเลือดโรงพยาบาลศรีสะเกษในครั้งนี้ เป็นการเพิ่มศักยภาพการรักษาโรคหัวใจครบถ้วน ทั้งดูแลรักษาโดยแพทย์เฉพาะทางโรคหัวใจ สวนหัวใจ ผ่าตัดหัวใจในพื้นที่ จ.ศรีสะเกษ และใกล้เคียง ให้สามารถเข้าถึงการบริการได้สะดวกรวดเร็ว มีประสิทธิภาพ ได้รับการรักษาใกล้บ้าน ด้วยอุปกรณ์ทางการแพทย์ที่ทันสมัย ช่วยลดการเสียชีวิต ผู้ป่วยมีคุณภาพชีวิตที่ดีขึ้น ที่ผ่านมาต้องส่งต่อผู้ป่วยรับการตรวจสวนหัวใจและหลอดเลือดที่โรงพยาบาลสรรพสิทธิประสงค์และโรงเรียนแพทย์อื่น โดยเฉลี่ย 300-400 ราย ต่อปีและรอคิวนัดหมายเพื่อทําหัตถการเป็นเวลา 8-10 เดือน ใช้เวลาในการเดินทางไปโรงพยาบาล ประมาณ 1 ชั่วโมง ซึ่งอาจเกิดเหตุฉุกเฉินระหว่างทางได้
นายอนุทินกล่าวต่อว่า โรงพยาบาลศรีสะเกษ เป็นโรงพยาบาลศูนย์ขนาด 788 เตียง มีห้องปฏิบัติการตรวจสวนหัวใจและหลอดเลือด และอุปกรณ์ทางการแพทย์ พร้อมดูแลรักษาผู้ป่วยโรคหัวใจและหลอดเลือดหัวใจ สามารถเปิดให้บริการได้ในวันที่ 1 เมษายน 2564 ในระยะแรกจะเปิดให้บริการแก่ผู้ป่วยสิทธิจ่ายตรงกรมบัญชีกลาง และจ่ายค่ารักษาเองคาดว่าจะให้บริการกับผู้ป่วยที่อยู่ในระบบประมาณ 50-100 รายต่อเดือน ขณะนี้ใช้งานเป็นห้องใส่เครื่องกระตุ้นหัวใจกับผู้ป่วย มีแพทย์อายุรกรรมหัวใจประจํา 1 คน แพทย์ทําหัตถการ 1 คน และพยาบาลประจําห้องปฏิบัติการ 9 คน
ทั้งนี้ ประชาชนในพื้นที่ทุกคนมีส่วนพัฒนาเพิ่มศักยภาพโรงพยาบาล หากโรงพยาบาลมีเครื่องมืออุปกรณ์พร้อมเมื่อเจ็บป่วยจะได้รับการดูแลไม่ต่อส่งไปรักษาที่อื่นโดยไม่จําเป็นได้ ด้วยการร่วมสนับสนุนบริจาคเครื่องมืออุปกรณ์ทางการแพทย์ หรือทุนทรัพย์ หนึ่งคนให้หลายคนรับ แม้เพียงเล็กน้อยอาจช่วยต่อลมหายใจให้ผู้ป่วยหลายคนได้
*********************** 20 มีนาคม 2564
รัฐบาลไทย-ข่าวทำเนียบรัฐบาล-รัฐบาลสนับสนุนตั้งวิสาหกิจเพื่อสังคม
วันพุธที่ 24 มีนาคม 2564
รัฐบาลสนับสนุนตั้งวิสาหกิจเพื่อสังคม
วันพุธที่ 24 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
วิสาหกิจเพื่อสังคม แตกต่างจากธุรกิจทั่วไปที่การนําผลกําไรไม่น้อยกว่าร้อยละ 70 ไปลงทุนในกิจการหรือใช้ประโยชน์เพื่อสังคม และมีเป้าหมายในการประกอบกิจการเพื่อแก้ไขปัญหา หรือพัฒนาชุมชน สังคม สิ่งแวดล้อม และเป็นแหล่งจ้างงานแก่ผู้พิการและผู้ด้อยโอกาส รัฐบาลจึงสนับสนุนให้เพิ่มจํานวนวิสาหกิจเพื่อสังคม โดยร่วมกับเครือข่ายทั้งภาครัฐและเอกชนรวม 17 แห่ง เช่น ธนาคารออมสิน บริษัท ไปรษณีย์ไทย จํากัด บริษัท กลุ่มเซ็นทรัล จํากัด บริษัท ปตท.จํากัดมหาชน เป็นพี่เลี้ยงในการพัฒนาสินค้าและการจัดการ การเข้าถึงแหล่งเงินทุน และการส่งเสริมการตลาด เพื่อให้เกิดวิสาหกิจชุมชนที่เข้มแข็งเป็นแหล่งสร้างอาชีพสร้างรายได้พัฒนาชุมชนได้อย่างยั่งยืน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.ร่วม สตม.ใช้แผนเฉพาะควบคุมโควิดในสถานกักกัน ตม.บางเขน
วันอังคารที่ 23 มีนาคม 2564
สธ.ร่วม สตม.ใช้แผนเฉพาะควบคุมโควิดในสถานกักกัน ตม.บางเขน
ปลัดกระทรวงสาธารณสุขประชุมร่วม สตม.วางแผนการควบคุมโรคโควิด 19 ในสถานกักกัน ตม.บางเขน ใช้แผนควบคุมเฉพาะ เตรียม รพ.สนามดูแลผู้ติดเชื้อ คาดใช้เวลา 4-6 สัปดาห์ ผู้มีภูมิคุ้มกันหรือตรวจไม่พบเชื้อจะให้ออกและผลักดันกลับประเทศ
วันนี้ (23 มีนาคม 2564) ที่สํานักงานตรวจคนเข้าเมืองสวนพลู กรุงเทพมหานคร นายแพทย์เกียรติภูมิ วงศ์รจิต ปลัดกระทรวงสาธารณสุข และพล.ต.ท.สมพงษ์ ชิงดวง ผู้บัญชาการสํานักงานตรวจคนเข้าเมือง (ผบช.สตม.) ประชุมหารือถึงแนวทางการควบคุมโรคโควิด 19 ภายในสถานกักกันตํารวจตรวจคนเข้าเมืองบางเขน ผ่านระบบวิดีโอคอนเฟอเรนซ์ร่วมกับ สตม.ทั่วประเทศ โดยมีนายแพทย์โอภาส การย์กวินพงศ์ อธิบดีกรมควบคุมโรค นายแพทย์โสภณ เอี่ยมศิริถาวร รองอธิบดีกรมควบคุมโรค นายแพทย์กิตติศักดิ์ อักษรวงศ์ ผู้ช่วยปลัดกระทรวงสาธารณสุข และนายแพทย์ทวีทรัพย์
ศิรประภาศิริ ผู้ทรงคุณวุฒิ กรมควบคุมโรค เข้าร่วมประชุม
นายแพทย์เกียรติภูมิกล่าวว่า จากรายงานสถานกักกันตํารวจตรวจคนเข้าเมืองบางเขน ได้ตรวจหาเชื้อในผู้ต้องกักและเจ้าหน้าที่แล้ว 1,615 ราย พบการติดเชื้อรวม 393 ราย แบ่งเป็นชาย 370 ราย และหญิง 23 ราย โดยมีตํารวจ 1 นาย ติดเชื้อไม่มีอาการ เข้าสู่การรักษาตามระบบแล้ว สําหรับการควบคุมโรคจะใช้แผนควบคุมเฉพาะ โดยเน้นจํากัดการเคลื่อนย้ายและกักผู้ติดเชื้อไม่ให้แพร่เชื้อสู่ผู้อื่นหรือพื้นที่อื่นๆ จนกว่าจะพ้นระยะเวลาการแพร่เชื้อ ซึ่งสามารถดําเนินการได้ เนื่องจากเป็นสถานที่กักตัวผู้ลักลอบเข้าเมืองผิดกฎหมายอยู่แล้ว นอกจากนี้ กระทรวงสาธารณสุข
โดยกรมควบคุมโรค ร่วมกับโรงพยาบาลตํารวจ และกรุงเทพมหานคร ได้เตรียมโรงพยาบาลสนามที่สโมสรตํารวจประมาณ 300 เตียงซึ่งได้มาตรฐานของกระทรวงสาธารณสุข เพื่อรองรับการดูแลผู้ติดเชื้อ พร้อมมีระบบการจัดการขยะติดเชื้อตามมาตรฐาน โดยมีเจ้าหน้าที่ตํารวจผลัดเวรดูแล 14 วัน ครบกําหนดแล้วกักตัวในที่พักต่อ 14 วัน เป็นการสร้างความมั่นใจให้แก่ประชาชน รวมถึงมีการดําเนินการฉีดวัคซีนโควิด 19 ให้แก่เจ้าหน้าที่ตํารวจที่ดูแลผู้ต้องกักด้วย
“การดําเนินงานควบคุมโรคคาดว่าใช้เวลาประมาณ 4-6 สัปดาห์ก็จะปลอดภัย โดยจะมีการตรวจภูมิคุ้มกันและตรวจหาเชื้อเป็นระยะ เมื่อถึงเวลาที่เหมาะสม ผู้ที่มีภูมิคุ้มกันแล้วหรือไม่มีการติดเชื้อก็จะให้ออกจากสถานกักกันและผลักดันกลับประเทศต่อไป” นายแพทย์เกียรติภูมิกล่าว
*********************** 23 มีนาคม 2564
รัฐบาลไทย-ข่าวทำเนียบรัฐบาล-นายกรัฐมนตรี พร้อมด้วย มท.1 มท.2 มท.3 เข้ารับการฉีดวัคซีนป้องกันโควิด-19
วันพุธที่ 17 มีนาคม 2564
นายกรัฐมนตรี พร้อมด้วย มท.1 มท.2 มท.3 เข้ารับการฉีดวัคซีนป้องกันโควิด-19
นายกรัฐมนตรี พร้อมด้วย มท.1 มท.2 มท.3 เข้ารับการฉีดวัคซีนป้องกันโควิด-19
เมื่ือวันที่ 16 มี.ค. 2564 เวลา 08.30 น. ที่ทําเนียบรัฐบาล พลเอก ประยุทธ์ จันทร์โอชา นายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายนิพนธ์ บุญญามณี รัฐมนตรีช่วยว่าการกระทรวงมหาดไทย และนายทรงศักดิ์ ทองศรี รัฐมนตรีช่วยว่าการกระทรวงมหาดไทย เข้ารับการฉีดวัคซีนป้องกันโควิด-19 ของ "แอสตราเซเนกา" ตามขั้นตอนของกระทรวงสาธารณสุข พร้อมกับคณะรัฐมนตรีที่สมัครใจเข้ารับการฉีดวัคซีน โดยมีคณะแพทย์และพยาบาล จากกระทรวงสาธารณสุขอํานวยความสะดวกและให้การดูแลอย่างใกล้ชิด
รัฐบาลไทย-ข่าวทำเนียบรัฐบาล-นายกรัฐมนตรีประชุม สมช. ติดตามการทำงานของหน่วยความมั่นคง  พร้อมขอบคุณสื่อมวลชนมอบการ์ดอวยพรวันเกิด
วันจันทร์ที่ 22 มีนาคม 2564
นายกรัฐมนตรีประชุม สมช. ติดตามการทํางานของหน่วยความมั่นคง  พร้อมขอบคุณสื่อมวลชนมอบการ์ดอวยพรวันเกิด
นายกรัฐมนตรีประชุม สมช. ติดตามการทํางานของหน่วยความมั่นคง  พร้อมขอบคุณสื่อมวลชนมอบการ์ดอวยพรวันเกิด
วันนี้ (22 มีนาคม 2564) เวลา 11.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแถลงข่าวสื่อมวลชน ภายหลังการ เป็นประธานการประชุมสภาความมั่นคงแห่งชาติ ครั้งที่ 2/2564 ณ ห้องประชุมวิจิตรวาทการ ชั้น 3 สํานักงานสภาความมั่นคงแห่งชาติ ทําเนียบรัฐบาล ซึ่งเป็นการประชุมในส่วนของระดับนโยบายและแผนยุทธศาสตร์ที่ลงรายละเอียดเกี่ยวกับแนวทางการปฏิบัติ ในการแก้ไขปัญหาภาคใต้ รวมทั้งการปลูกฝังความรัก ความสามัคคี ซึ่งรัฐบาลกําหนดนโยบายลงไปแล้ว โดยฝ่ายนโยบายจะต้องกําหนดนโยบายขั้นต้นในแต่ละเรื่อง แต่ละประเด็น รวมถึงภาระหน้าที่ของแต่ละหน่วยงานในพื้นที่ภาคใต้ ซึ่งมีศูนย์อํานวยการบริหารจังหวัดชายแดนภาคใต้ (ศอ.บต) คณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ทํางานระดับรัฐบาล กรณีที่พื้นที่เกิดความไม่มั่นคง ไม่ปลอดภัย ยังมีหน่วยพิเศษคือ กองอํานวยการรักษาความมั่นคงภายในราชอาณาจักร (กอ.รมน.) ลงไปดําเนินการเพื่อให้ทํางานร่วมกัน สอดคล้อง ประสานงานกันในการแก้ไขปัญหาภาคใต้ในการกําหนดแผนยุทธศาสตร์ลงไปในพื้นที่อีกด้วย
โอกาสนี้ นายกรัฐมนตรียังขอบคุณสื่อมวนชนที่มอบการ์ดอวยพรวันเกิดครบรอบ 67 ปี ด้วยความรัก ความปรารถนาดีกันมาอย่างยาวนาน โดยขอบคุณคําอวยพรและเพลงไพเราะ พร้อมให้คําสัญญากับทุกคนว่า จะทําทุกอย่างให้ดีที่สุด เพื่อแก้ปัญหาของประเทศโดยเร็วในทุกเรื่อง ในทุกมิติ พร้อมกันนี้ ยังได้แสดงความห่วงใยสื่อมวลชนที่ปฏิบัติหน้าที่รายงานข่าวในพื้นที่การชุมนุม โดยขอให้สื่อมวลชนระมัดระวังตัว หลีกเลี่ยงพื้นที่เสี่ยงเกิดเหตุปะทะ ซึ่งเจ้าหน้าที่ได้ประกาศแจ้งเตือนผู้ชุมนุมทุกครั้งให้รับทราบอยู่แล้ว หากรัฐบาลไม่ดูแลก็จะถูกร้องเรียนจากประชาชนอื่นที่ได้รับผลกระทบจากชุมชน ซึ่งรัฐบาลมีหน้าที่ดูแลประชาชนทุกกลุ่มเช่นกัน
.........................................
รัฐบาลไทย-ข่าวทำเนียบรัฐบาล-นายกรัฐมนตรีมอบวิสัยทัศน์แก่ ครม. ช่วยกันขับเคลื่อนประเทศไทยไปสู่อนาคตด้วยเทคโนโลยีดิจิทัลควบคู่เศรษฐกิจ BCG  พร้อมแก้ไขกฎหมายเพื่ออำนวยความสะดวกแก่ประชาชน
วันพุธที่ 10 มีนาคม 2564
นายกรัฐมนตรีมอบวิสัยทัศน์แก่ ครม. ช่วยกันขับเคลื่อนประเทศไทยไปสู่อนาคตด้วยเทคโนโลยีดิจิทัลควบคู่เศรษฐกิจ BCG  พร้อมแก้ไขกฎหมายเพื่ออํานวยความสะดวกแก่ประชาชน
นายกรัฐมนตรีมอบวิสัยทัศน์แก่ ครม. ช่วยกันขับเคลื่อนประเทศไทยไปสู่อนาคตด้วยเทคโนโลยีดิจิทัลควบคู่เศรษฐกิจ BCG  พร้อมแก้ไขกฎหมายเพื่ออํานวยความสะดวกแก่ประชาชน
วันนี้ (9 มีนาคม 2564) เวลา 13.00 น. ณ ตึกสันติไมตรี ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยมอบนโนบายแก่คณะรัฐมนตรี ในการเดินหน้าประเทศไทยไปสู่อนาคต และเร่งขับเคลื่อนมาตรการทางเศรษฐกิจในปี 2564 ด้วยการเดินหน้าประเทศไทยไปสู่แนวโน้มใหม่ของโลกตามแนวทาง 4 Ds ได้แก่ Digitalization ใช้เทคโนโลยีเข้าช่วยในการทํางาน Decarbonization ลดการปล่อยแก๊ส Co2 Decentralization เพิ่มการเคลื่อนที่ของคน การวิจัย บริหาร และการค้า และ สร้างความปลอดภัยทางด้านอาหารและยา รวมถึงพัฒนาขับเคลื่อนอุตสาหกรรมใหม่ที่มีผลกระทบต่อเศรษฐกิจสูงสุดเพื่อต่อยอด 4 Ds ไปยังตลาดโลก อาทิ อุตสาหกรรมยานยนต์ไฟฟ้า เทคโนโลยีทางการแพทย์และการดูแลสุขภาพ อุตสาหกรรมอิเล็กทรอนิกส์อัจฉริยะ และอุตสาหกรรมดิจิทัล ซึ่งปัจจุบันประเทศไทยเป็นอันดับ 1 ในภูมิภาคอาเซียนที่สามารถพัฒนาเทคโนโลยี 5G ได้เร็วที่สุด ซึ่งได้เริ่มเดินหน้าวางโครงสร้างพื้นฐานในพื้นที่ EEC ไปแล้ว เพื่อให้กลุ่มต่าง ๆ เข้ามาใช้ประโยชน์ อาทิ การให้บริการโรงพยาบาล สาธารณสุข การศึกษา ควบคู่ไปกับการขับเคลื่อนประเทศตามแนวทางเศรษฐกิจ BCG ด้วย ซึ่งการประเมินสถานการณ์เศรษฐกิจในปัจจุบันพบว่าดีขึ้นตามลําดับ เนื่องจากมาตรการทางเศรษฐกิจ การได้รับความเชื่อมั่นจากการเริ่มฉีดวัคซีนโควิด-19
ในโอกาสนี้ นายกรัฐมนตรียังเผยถึงการจัดทําแผนงานโครงการแบบ Bottom-Up ผ่านกลไกการทําประชาพิจารณ์ รับฟังความคิดเห็นจากท้องถิ่น ทั้งจังหวัด อบต. อบจ. เพื่ออนุมัติโครงการจากรัฐบาล แต่จะต้องมีรายละเอียดแผนงานโครงการที่ชัดเจนเพื่อไม่ให้มีการทุจริตและสามารถปฏิบัติได้จริง โดยในวันนี้ประชุมคณะรัฐมนตรีได้เห็นชอบให้มีการแก้ไขประมวลกฎหมายแพ่งและพาณิชย์ (แก้ไขเพิ่มเติมอัตราดอกเบี้ยในกฎหมาย) เพื่อให้ทันต่อการเปลี่ยนแปลงของโลกและลดภาระประชาชน ให้ประชาชนได้สามารถใช้ประโยชน์จากกฎหมาย โดยแก้ไขเพิ่มเติมอัตราดอกเบี้ยที่มิได้กําหนดอัตรา ปรับจากอัตราร้อยละเจ็ดครึ่งต่อปี เป็น อัตราร้อยละสามต่อปี และแก้ไขเพิ่มเติมกรณีผิดนัดไม่ชําระดอกเบี้ยเก่า ปรับจากอัตราร้อยละเจ็ดครึ่งต่อปี เป็น อัตราร้อยละห้าต่อปี เพื่อให้ประชาชนมีโอกาสในการชําระหนี้
...............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมท่าอากาศยานประชุมคณะกรรมการจัดสรรเวลา ครั้งที่ 1/2564
วันศุกร์ที่ 12 มีนาคม 2564
กรมท่าอากาศยานประชุมคณะกรรมการจัดสรรเวลา ครั้งที่ 1/2564
เมื่อวันที่ 11 มีนาคม 2564 นายอภิรัฐ ไชยวงศ์น้อย อธิบดีกรมท่าอากาศยาน เป็นประธานในการประชุมคณะกรรมการจัดสรรเวลา กรมท่าอากาศยาน ครั้งที่ 1/2564
โดยมีนายสมเกียรติ มณีสถิตย์ รองอธิบดีกรมท่าอากาศยาน ด้านโครงสร้างพื้นฐาน นายวิทวัส ภักดีสันติสกุล รองอธิบดีกรมท่าอากาศยาน ด้านเศรษฐกิจ นายเกียรติชัย ชัยเรืองยศ ผู้อํานวยการกองส่งเสริมกิจการท่าอากาศยาน นายณรงค์ อรุณภาคมงคล ผู้เชี่ยวชาญเฉพาะด้านความปลอดภัยภาคพื้น ปฏิบัติงานในฐานะผู้อํานวยการกองควบคุมมาตรฐานสนามบิน และคณะกรรมการจัดสรรเวลา พร้อมเจ้าหน้าที่ที่เกี่ยวข้องร่วมประชุม ณ ห้องประชุมศรีภูมิ ชั้น 2 กรมท่าอากาศยาน
การประชุมในครั้งนี้เพื่อพิจารณาการดําเนินการเกี่ยวกับการจัดสรรเวลาตารางการบินของท่าอากาศยานในสังกัด ทย. และสายการบินหรืออากาศยาน ให้ปฏิบัติไปในแนวทางเดียวกันและสอดคล้องตามหลักปฏิบัติมาตรฐานของสมาคมขนส่งทางอากาศระหว่างประเทศ (International Air Transport Association - IATA) โดยเป็นการพิจารณาจัดสรรเวลากําหนดการบินประจําฤดูร้อน ประจําปี 2564 ซึ่งมีสายการบินที่เปิดให้บริการในเส้นทางบินใหม่ จํานวน 3 เส้นทาง ได้แก่
1.เส้นทาง กรุงเทพฯ-ขอนแก่น ไปและกลับจํานวน 14 เที่ยวบิน/สัปดาห์ ของสายการบิน Bangkok airways
2.เส้นทางกรุงเทพฯ-แม่สอด ไปและกลับ จํานวน 21 เที่ยวบิน/สัปดาห์ ของสายการบิน Bangkok airways
3.เส้นทางเชียงใหม่-แม่ฮ่องสอน ไปและกลับจํานวน 3 เที่ยวบิน/สัปดาห์ ของสายการบินนกแอร์
รวมทั้งได้หารือเกี่ยวกับการกําหนดเวลาเปิด-ปิด ท่าอากาศยาน เพื่อให้สอดคล้องกับการให้บริการของสายการบินด้วย นอกจากนี้ ยังได้หารือการเตรียมความพร้อมในการรองรับการเปิดให้บริการเที่ยวบินระหว่างประเทศของท่าอากาศยานกระบี่ ท่าอากาศยานสุราษฎร์ธานี และท่าอากาศยานหัวหิน ซึ่ง ทุกท่าอากาศยานยืนยันความพร้อม และให้ความเชื่อมั่นในกระบวนการและมาตรการ พร้อมรองรับเที่ยวบินระหว่างประเทศ หากมีการอนุญาตให้เปิดทําการบินได้
สําหรับประเด็นการสนับสนุนสายการบินที่ทําการบินมายังท่าอากาศยานเบตง ที่ประชุมได้เห็นชอบให้ออกมาตรการจูงใจให้สายการบินเปิดเที่ยวบินเส้นทางใหม่ ปี 2564 โดยจะลดค่าบริการขึ้นลงอากาศยานและค่าบริการที่เก็บอากาศยาน เป็นระยะเวลา 3 ปี โดยลดลงร้อยละ 80 ในปีที่ 1 ลดลงร้อยละ 65 ในปีที่ 2 และลดลงร้อยละ 50 ในปีที่ 3 และลดค่าเช่าพื้นที่ภายในอาคาร สําหรับสํานักงานสายการบิน ในอัตราร้อยละ 50 โดยไม่ต่ํากว่าอัตราที่กรมธนารักษ์กําหนด เป็นระยะเวลา 3 ปี
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพเปิดเส้นทางเดินรถโดยสารปรับอากาศ สาย 132 พระโขนง (สถานีรถไฟฟ้าอ่อนนุช) - การเคหะแห่งชาติโครงการวาระที่ 2 (บางพลี)
วันพฤหัสบดีที่ 4 มีนาคม 2564
องค์การขนส่งมวลชนกรุงเทพเปิดเส้นทางเดินรถโดยสารปรับอากาศ สาย 132 พระโขนง (สถานีรถไฟฟ้าอ่อนนุช) - การเคหะแห่งชาติโครงการวาระที่ 2 (บางพลี)
องค์การขนส่งมวลชนกรุงเทพ (ขสมก.) กระทรวงคมนาคม เปิดเส้นทางเดินรถโดยสารปรับอากาศ สาย 132 เส้นทางพระโขนง (สถานีรถไฟฟ้าอ่อนนุช) - การเคหะแห่งชาติโครงการวาระที่ 2 (บางพลี) เพื่ออํานวยความสะดวกและเพิ่มทางเลือกให้กับประชาชนในการเดินทาง
องค์การขนส่งมวลชนกรุงเทพ (ขสมก.) กระทรวงคมนาคม เปิดเส้นทางเดินรถโดยสารปรับอากาศ สาย 132 เส้นทางพระโขนง (สถานีรถไฟฟ้าอ่อนนุช) - การเคหะแห่งชาติโครงการวาระที่ 2 (บางพลี) เพื่ออํานวยความสะดวกและเพิ่มทางเลือกให้กับประชาชนในการเดินทาง โดยจะเริ่มให้บริการ ตั้งแต่วันที่ 5 มีนาคม 2564 เป็นต้นไป
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ เปิดเผยว่า ตามที่ผู้ประกอบการรถโดยสารเอกชนร่วมบริการ สาย 132 ได้ยุติการเดินรถตั้งแต่เดือนธันวาคม 2562ส่งผลให้ประชาชนที่พักอาศัยบริเวณการเคหะแห่งชาติ (บางพลี) ได้รับความเดือดร้อน เนื่องจากไม่มีรถโดยสารประจําทางวิ่งให้บริการ ทําให้ไม่ได้รับความสะดวกในการเดินทาง ขสมก. มีความห่วงใยประชาชน จึงเปิดเส้นทางเดินรถโดยสารปรับอากาศ สาย 132 วิ่งระหว่างพระโขนง (สถานีรถไฟฟ้าอ่อนนุช) - การเคหะแห่งชาติโครงการวาระที่ 2 (บางพลี) เพื่ออํานวยความสะดวกและเพิ่มทางเลือกให้กับประชาชนในการเดินทาง ตั้งแต่วันที่ 5 มีนาคม 2564 เป็นต้นไป โดยใช้รถโดยสารปรับอากาศยูโรทู (ปรับเปลี่ยนเครื่องยนต์เป็น NGV) จํานวน 15 คัน จัดเก็บค่าโดยสารตามระยะทาง ในอัตรา 13, 15, 17, 19, 21, 23 และ 25 บาท ให้บริการตั้งแต่เวลา 05.00 - 22.00 น. โดยมีรายละเอียดเส้นทาง ดังนี้
- เที่ยวไป เริ่มต้นจากอู่บางพลี ไปตามถนนโครงการการเคหะแห่งชาติ (บางพลี) ผ่านการเคหะแห่งชาติโครงการวาระที่ 2 (บางพลี) เลี้ยวซ้ายเข้าถนนบางนา - ตราด ถึงสี่แยกบางนา เลี้ยวขวาเข้าถนนสุขุมวิท สุดเส้นทางที่พระโขนง (บริเวณสถานีรถไฟฟ้าอ่อนนุช)
- เที่ยวกลับ เริ่มต้นจากพระโขนง (บริเวณสถานีรถไฟฟ้าอ่อนนุช) ไปตามถนนสุขุมวิท
ถึงสี่แยกบางนา เลี้ยวซ้ายเข้าถนนบางนา - ตราด ถึง กม.23 ขึ้นสะพานกลับรถ เลี้ยวซ้ายเข้าถนนโครงการการเคหะแห่งชาติ (บางพลี) ผ่านการเคหะแห่งชาติโครงการวาระที่ 2 (บางพลี) สุดเส้นทางที่อู่บางพลี
ทั้งนี้ สามารถสอบถามรายละเอียดเพิ่มเติมเกี่ยวกับการใช้บริการเส้นทางรถเมล์ หรือแนะนําบริการได้ที่ www.bmta.co.th facebook bmta@bmta.co.th หรือ Call Center 1348 ทุกวัน ตั้งแต่เวลา 05.00 - 22.00 น.
รัฐบาลไทย-ข่าวทำเนียบรัฐบาล-กสร. ร่วมมือศาลแรงงานกลางเปิดศูนย์บริการด้านกฎหมายเคลื่อนที่ทั่วกรุง อำนวยความยุติธรรมแก่นายจ้าง ลูกจ้าง
วันพฤหัสบดีที่ 25 มีนาคม 2564
กสร. ร่วมมือศาลแรงงานกลางเปิดศูนย์บริการด้านกฎหมายเคลื่อนที่ทั่วกรุง อํานวยความยุติธรรมแก่นายจ้าง ลูกจ้าง
กรมสวัสดิการและคุ้มครองแรงงาน ร่วมกับศาลแรงงานกลางเดินหน้าโครงการ “ศาลแรงงานเคลื่อนที่” ช่วยเหลือและอํานวยความยุติธรรมแก่ประชาชนด้านแรงงานที่ได้รับผลกระทบจากสถานการณ์การแพร่ระบาดของโรคโควิด-19 เริ่มตั้งแต่วันนี้ - 16 ก.ย. 64
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยผู้ใช้แรงงานและสถานประกอบกิจการที่ได้รับผลกระทบจากสถานการณ์การแพร่ระบาดของโรคโควิด-19 อาจเกิดคดีแรงงานที่ตกลงกันไม่ได้ จึงมอบหมายให้กรมสวัสดิการและคุ้มครองแรงงาน ประสานกับศาลแรงงานกลางจัดโครงการ “ศาลแรงงานเคลื่อนที่”ต่อเนื่องขึ้นเป็นปีที่ 2 เพื่อให้บริการสร้างการรับรู้และเข้าใจถึงสิทธิหน้าที่สวัสดิการของนายจ้างและลูกจ้างตามกฎหมายแรงงาน ในรูปแบบของศูนย์บริการด้านกฎหมายเคลื่อนที่ โดยจะให้บริการไกล่เกลี่ย การรับคําฟ้องแก่นายจ้าง ลูกจ้าง และประชาชนที่ได้รับผลกระทบจากสถานการณ์การแพร่ระบาดของโรคโควิด-19 เพื่อลดภาระค่าใช้จ่าย และลดการเดินทางมายังศาลของประชาชน ซึ่งเปิดให้บริการครั้งแรก ณ สํานักงานสวัสดิการและคุ้มครองแรงงานกรุงเทพมหานครพื้นที่ 5 (เขตดินแดง) ในวันที่ 25 มีนาคม 2564 จากนั้นจะเคลื่อนที่ไปจัด ณ สํานักงานสวัสดิการและคุ้มครองแรงงานกรุงเทพมหานครพื้นที่ต่างๆ ได้แก่ ครั้งที่ 2 วันที่ 22 เมษายน พื้นที่ 3 (เขตประเวศ) ครั้งที่ 3 วันที่ 20 พฤษภาคม พื้นที่ 9 (เขตจตุจักร) ครั้งที่ 4 วันที่ 17 มิถุนายน พื้นที่ 6 (เขตคลองสาน) และ พื้นที่ 7 (เขตตลิ่งชัน) ครั้งที่ 5 วันที่ 22 กรกฎาคม พื้นที่ 4 (เขตคันนายาว) และพื้นที่ 10 (เขตมีนบุรี) ครั้งที่ 6 วันที่ 19 สิงหาคม พื้นที่ 1 (เขตสาทร) และ พื้นที่ 8 (เขตพระนคร) และครั้งสุดท้ายในวันที่ 16 กันยายน ณ สํานักงานสวัสดิการและคุ้มครองแรงงานกรุงเทพมหานครพื้นที่ 2 (เขตราษฎร์บูรณะ) รวมทั้งสิ้น 7 ครั้ง
อธิบดี กสร. กล่าวต่อไปว่า โครงการดังกล่าวเป็นประโยชน์อย่างยิ่งต่อนายจ้าง ลูกจ้างที่มีข้อสงสัย หรือต้องการความชัดเจนในการปฏิบัติตามกฎหมายแรงงาน ซึ่งจะช่วยลดปัญหาด้านแรงงาน สร้างความเข้าใจที่ถูกต้องนํามาซึ่งความร่วมมือ ร่วมใจให้ผ่านพ้นวิกฤติของโรคโควิด-19 ไปได้ด้วยดี จึงขอเชิญชวนผู้สนใจใช้บริการ โครงการ “ศาลแรงงานเคลื่อนที่” ได้ตามสถานที่ข้างต้นตามที่สะดวก ทั้งนี้ สามารถสอบถามรายละเอียดเพิ่มเติมได้ที่ กองนิติการ กรมสวัสดิการและคุ้มครองแรงงาน โทรศัพท์ 0 2246 7589 หรือสายด่วน 1506 กด 3
รัฐบาลไทย-ข่าวทำเนียบรัฐบาล-นายกสมาคมนักกฎหมายสิทธิมนุษยชน พาแม่แกนนำราษฎรยื่นหนังสือกระทรวงยุติธรรม เร่งสอบเจ้าหน้าที่เรือนจำตรวจโควิดยามวิกาล ชี้ไม่ปลอดภัยผิดธรรมชาติ โฆษกกระทรวงยุติธรรม ยันตั้งคณะกรรมการสอ
วันพฤหัสบดีที่ 18 มีนาคม 2564
นายกสมาคมนักกฎหมายสิทธิมนุษยชน พาแม่แกนนําราษฎรยื่นหนังสือกระทรวงยุติธรรม เร่งสอบเจ้าหน้าที่เรือนจําตรวจโควิดยามวิกาล ชี้ไม่ปลอดภัยผิดธรรมชาติ โฆษกกระทรวงยุติธรรม ยันตั้งคณะกรรมการสอ
นายกสมาคมนักกฎหมายสิทธิมนุษยชน พาแม่แกนนําราษฎรยื่นหนังสือกระทรวงยุติธรรม เร่งสอบเจ้าหน้าที่เรือนจําตรวจโควิดยามวิกาล ชี้ไม่ปลอดภัยผิดธรรมชาติ โฆษกกระทรวงยุติธรรม ยันตั้งคณะกรรมการสอบแล้ว ขอให้สบายใจได้
ในวันพุธที่ ๑๗ มีนาคม ๒๕๖๔ เวลา ๑๓.๐๐ น. ณ ห้องสนฉัตร ชั้น ๓ อาคารกระทรวงยุติธรรม นางสุรีย์รัตน์ ชิวารักษ์ มารดาของ นายพริษฐ์ ชิวารักษ์ หรือ เพนกวิน พร้อมด้วย น.ส.คอรีเยาะ มานุแช นายกสมาคมนักกฎหมายสิทธิมนุษยชน นางพริ้ม บุญภัทรรักษา มารดาของนายจตุภัทร์ บุญภัทรรักษา หรือไผ่ ดาวดิน ยื่นหนังสือถึงกระทรวงยุติธรรมขอให้ตรวจสอบข้อเท็จจริงในการปฏิบัติหน้าที่ของเจ้าหน้าที่กรมราชทัณฑ์ โดยมีนายวัลลภ นาคบัว รองปลัดกระทรวงยุติธรรม และโฆษกกระทรวงยุติธรรม เป็นตัวแทนรับ
น.ส.คอรีเยาะ กล่าวว่า กรณีนายอานนท์ นําภา แกนนํากลุ่มราษฎร ได้ยื่นคําร้องถึงศาล ถึงความไม่ปกติในเรือนจํา อาจมีความอันตรายต่อชีวิตและทรัพย์สิน มีเจ้าหน้าที่เข้ามาหาในยามวิกาลหลายครั้ง เป็นการเข้าพบในห้องกักโรค และมีการพยายามแยกตัวออกจากห้องดังกล่าว มีการนํากําลังของเจ้าหน้าที่ที่มากกว่าการเข้าเวรตามปกติมากถึง ๑๐ คน ในเวลาดึก จนทําให้เกรงว่าจะเกิดความไม่ปลอดภัย วันนี้พวกเราจึงมาเรียกร้องให้กระทรวงยุติธรรมเร่งสอบสวนกรณีดังกล่าว เพื่อความปลอดภัยของพวกเขาทุกคนอย่างเคร่งครัด และเป็นไปตามสิทธิมนุษยชนด้วย
นางพริ้ม กล่าวว่า การที่เจ้าหน้าที่เรือนจําเข้าไปในเวลาวิกาลไม่ควรเกิดขึ้น และต้องตั้งคณะกรรมการสอบสวน โดยต้องไม่ให้คนภายในเรือนจํามาร่วมด้วย เพราะจะเกิดความไม่โปร่งใส เพื่อสอบข้อเท็จจริง เพราะถ้ามีคนในเรือนจํามาร่วมด้วย เราไม่ไว้วางใจ การที่เจ้าหน้าที่เข้าไปยามวิกาล เป็นการกดดันทางจิตวิทยา และลูกๆ ของเราต้องมีสิทธิในการต่อสู้ให้ถึงที่สุด วันนี้พวกเขาเป็นแค่ผู้ถูกกล่าวหา ยังไม่มีความผิดจนศาลจะตัดสินถึงที่สุด ตนจึงอยากฝากตรงนี้ไว้ด้วย
นางสุรีรัตน์ กล่าวว่า เพื่อความโปร่งใสทุกคนควรมีสิทธิเข้ารับฟังการไต่สวน เพราะเมื่อเช้า ตนไม่ถูกอนุญาตให้เข้าฟัง ทั้งที่ลูกตนเป็นหนึ่งในผู้ที่ไม่ปลอดภัย การไต่สวนควรเปิดเป็นสาธารณะให้ใครก็เข้าฟังได้ และตั้งแต่ลูกชายของตนถูกจับ ยังไม่เคยได้รับการอนุญาตให้เข้าเยี่ยมเลย มีผู้รู้หลายท่านบอกกับตนว่า จริงๆ แล้วเรามีสิทธิในการเยี่ยมบุตรหลานของตนเอง และตนคิดว่าการเยี่ยมผ่านห้องเยี่ยม คุยกันผ่านสายโทรศัพท์คงไม่ทําให้ติดโควิดได้
ด้านนายวัลลภ กล่าวว่า ตนได้รับมอบหมายจากกระทรวงยุติธรรม ให้เป็นตัวแทนของกระทรวงยุติธรรมในการรับเรื่อง และตนได้รับการแต่งตั้งเป็นประธานคณะกรรมการประมวลจริยธรรม เพื่อสอบสวนถึงเรื่องดังกล่าว ซึ่งข้อกังวลเกี่ยวกับมาตรฐานการปฏิบัติ เราได้รับการกําชับจากนายกรัฐมนตรีให้ดูแลให้ดี ส่วนการเร่งด่วนในการตรวจโควิดยามวิกาลหรือไม่ เรื่องนี้ตนจะเร่งตรวจสอบข้อเท็จจริง ต้องสอบสวนผู้ปฏิบัติ และหากต้องมีการสืบสวนเชิงลึก เราจะให้ทาง กรมสอบสวนคดีพิเศษ (ดีเอสไอ) เข้ามาร่วมตรวจสอบด้วย และเราไม่ได้ให้ผู้ที่ร่วมปฏิบัติงานและมีส่วนเกี่ยวข้องมาร่วมเป็นกรรมการสอบสวน ขอให้สบายใจได้ ส่วนการไต่สวนของศาล คงต้องขอรับไปประสานเพราะไม่ได้เป็นส่วนงานของกระทรวงยุติธรรม
รัฐบาลไทย-ข่าวทำเนียบรัฐบาล-“ม33เรารักกัน” ขยายเวลารับสิทธิยืนยันตัวตน ถึง 31 พ.ค. นี้
วันพฤหัสบดีที่ 11 มีนาคม 2564
“ม33เรารักกัน” ขยายเวลารับสิทธิยืนยันตัวตน ถึง 31 พ.ค. นี้
...
อัปเดตความคืบหน้า การปรับปรุงรายละเอียดโครงการ "ม.33เรารักกัน" ที่ผ่านความเห็นชอบจากครม. นัดล่าสุด ให้ขยายเวลากดรับสิทธิ์และยืนยันตัวตนเพื่อเข้าใช้งานแอปพลิเคชัน “เป๋าตัง” จากเดิมวันที่ 15 - 21 มี.ค. เป็นวันที่ 15 มี.ค. - 31 พ.ค. 64 หากไม่กดใช้งาน และยืนยันตัวตน จะถือว่าสละสิทธิ์ โดยการโอนจ่ายวงเงินแบ่งเป็นช่วง ๆ ดังนี้
.
– กลุ่มที่ 1 ผู้ที่กดใช้งานและยืนยันตัวตน ระหว่างวันที่ 15 – 21 มี.ค. 64
จะได้รับวงเงินผ่าน แอปฯ เป๋าตัง สัปดาห์ละ 1,000 บาท ทุก ๆ วันจันทร์ ต่อเนื่องกัน 4 สัปดาห์ โดยจะได้รับวงเงินครั้งแรกวันที่ 22 มี.ค. 64 จากนั้นจะได้รับวงเงินสัปดาห์ละ 1,000 บาท ในวันที่ 29 มี.ค., 5 และ 12 เม.ย. 64
– กลุ่มที่ 2 ผู้ที่กดใช้งานและยืนยันตัวตน ระหว่างวันที่ 22 มี.ค. – 11 เม.ย. 64
จะได้รับวงเงินตั้งแต่วันที่ 22 มี.ค. 64 และจะได้รับวงเงินสัปดาห์ละ 1,000 บาท ทุก ๆ วันจันทร์ ต่อเนื่องจนครบ 4,000 บาท
– กลุ่มที่ 3 ผู้ที่กดใช้งานและยืนยันตัวตน ระหว่างวันที่ 12 เม.ย. – 31 พ.ค. 64
จะได้รับวงเงินสะสมในวันที่กดใช้งานครั้งเดียว จํานวน 4,000บาท
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.เห็นชอบขยายเวลามาตรการ ยกเว้นอากรศุลกากรที่มีความจำเป็น เนื่องจากสถานการณ์การแพร่ระบาดโควิด-19 ตั้งแต่ 4 ก.พ.-30 ก.ย.64 เตรียมพร้อมรองรับสถานการณ์ระลอกใหม่
วันพฤหัสบดีที่ 25 มีนาคม 2564
ครม.เห็นชอบขยายเวลามาตรการ ยกเว้นอากรศุลกากรที่มีความจําเป็น เนื่องจากสถานการณ์การแพร่ระบาดโควิด-19 ตั้งแต่ 4 ก.พ.-30 ก.ย.64 เตรียมพร้อมรองรับสถานการณ์ระลอกใหม่
ครม.เห็นชอบขยายเวลามาตรการ ยกเว้นอากรศุลกากรที่มีความจําเป็น เนื่องจากสถานการณ์การแพร่ระบาดโควิด-19 ตั้งแต่ 4 ก.พ.-30 ก.ย.64 เตรียมพร้อมรองรับสถานการณ์ระลอกใหม่ ให้ปริมาณหน้ากากมีเพียงพอกับความต้องการใช้ภายในประเทศ
วันที่ 25 มี.ค. 64 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า การประชุม ครม. เมื่อวันที่ 23 มี.ค. 64 ครม. เห็นชอบในหลักการร่างประกาศกระทรวงการคลัง เรื่อง การลดอัตราอากรและยกเว้นอากรศุลกากรตามมาตรา 12 แห่งพระราชกําหนดพิกัดอัตราศุลกากร พ.ศ. 2530 (ฉบับที่ ..) และร่างประกาศกระทรวงการคลัง เรื่อง การยกเว้นอากรศุลกากรสําหรับของที่นําเข้ามาเพื่อผลิตเป็นหน้ากาก (ฉบับที่ ..) รวม 2 ฉบับ ตามที่กระทรวงการคลังเสนอ ซึ่งมีสาระสําคัญเป็นการขยายระยะเวลามาตรการยกเว้นอากรศุลกากรสําหรับสินค้าหน้ากากชนิดที่ใช้ในห้องผ่าตัด หน้ากากกรองฝุ่น หมอกควัน หรือสารพิษ บรรดาที่เป็นอุปกรณ์เพื่อความปลอดภัย และหน้ากากกรองเชื้อโรค และหน้ากากทางการแพทย์นอกจากหน้ากากชนิดที่ใช้ในห้องผ่าตัด ตั้งแต่วันที่ 4 กุมภาพันธ์ 2564 ถึงวันที่ 30 กันยายน 2564 และขยายระยะเวลาการยกเว้นอากรศุลกากรสําหรับของที่นําเข้ามาเพื่อผลิตเป็นหน้ากากที่ใช้ในห้องผ่าตัด หน้ากากกรองเชื้อโรค หน้ากากทางการแพทย์นอกจากหน้ากากชนิดที่ใช้ในห้องผ่าตัด และหน้ากากกรองฝุ่น หมอกควัน หรือสารพิษ บรรดาที่เป็นอุปกรณ์เพื่อความปลอดภัย ตั้งแต่วันที่ 4 กุมภาพันธ์ 2564 ถึงวันที่ 30 กันยายน 2564 เพื่อเป็นการเตรียมความพร้อมรองรับสถานการณ์การแพร่ระบาดระลอกใหม่ของโรคติดเชื้อไวรัสโคโรนา 2019 ที่จะเกิดขึ้น
โฆษกประจําสํานักนายกรัฐมนตรีกล่าวว่า ที่ผ่านมากระทรวงการคลังได้เคยมีมาตรการยกเว้นอากรศุลกากรเพื่อดูแลและเยียวยาผลกระทบจากการแพร่ระบาดของโรคติดเชื้อไวรัสโคโรนา 2019 ตามประกาศกระทรวงการคลัง เรื่อง การลดอัตราอากรและยกเว้นอากรศุลกากรตามมาตรา 12 แห่งพระราชกําหนดพิกัดอัตราศุลกากร พ.ศ. 2530 ฉบับที่ 3 และ ฉบับที่ 7 และประกาศกระทรวงการคลัง เรื่อง การยกเว้นอากรศุลกากรสําหรับของที่นําเข้ามาเพื่อผลิตเป็นหน้ากาก ลงวันที่ 22 ธันวาคม 2563 ซึ่งขณะนี้ได้สิ้นผลใช้บังคับแล้ว แต่โดยที่สถานการณ์การแพร่ระบาดของโรคโควิด-19 ในต่างประเทศยังมีการระบาดอย่างรุนแรง และเกิดการแพร่ระบาดระลอกใหม่ภายในประเทศ ประเทศไทยจึงควรมีการเตรียมความพร้อมเพื่อรองรับสถานการณ์ดังกล่าว และเพื่อให้มีปริมาณหน้ากากเพียงพอสําหรับความต้องการใช้ของบุคลากรทางการแพทย์ ผู้ป่วย กลุ่มเสี่ยงต่าง ๆ และประชาชนสามารถเข้าถึงสินค้าหน้ากากได้อย่างทั่วถึง ดังนั้น กระทรวงการคลังจึงเห็นควรขยายระยะเวลามาตรการยกเว้นอากรศุลกากรที่มีความจําเป็น เนื่องจากสถานการณ์การแพร่ระบาดของโรคโควิด-19 เพื่อให้มาตรการฯ ดําเนินการได้อย่างต่อเนื่อง
“การขยายระยะเวลามาตรการยกเว้นอากรศุลกากรสําหรับสินค้าดังกล่าว จะทําให้รัฐสูญเสียรายได้โดยประมาณ 9 ล้านบาท และการสูญเสียรายได้ก็อาจจะเพิ่มสูงขึ้นตามปริมาณความต้องการภายในประเทศ แต่อย่างไรก็ตาม มาตรการดังกล่าวจะเป็นการรองรับสถานการณ์การแพร่ระบาดระลอกใหม่ที่เกิดขึ้น เพื่อให้มีปริมาณหน้ากากเพียงพอสําหรับความต้องการใช้ของบุคลากรทางการแพทย์ ผู้ป่วย กลุ่มเสี่ยงต่าง ๆ และประชาชนสามารถเข้าถึงสินค้าดังกล่าวได้อย่างทั่วถึง” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-คุมเข้ม! คัดกรองชายแดน สกัดโควิดเข้าประเทศ
วันจันทร์ที่ 8 มีนาคม 2564
คุมเข้ม! คัดกรองชายแดน สกัดโควิดเข้าประเทศ
...
แม้สถานการณ์โควิด-19 ในบ้านเราจะส่งสัญญาณดีขึ้น แต่เพื่อความไม่ประมาท การเฝ้าระวังในพื้นที่ชายแดนเพื่อป้องกันการลักลอบเข้าเมืองโดยผิดกฎหมายที่อาจนํามาซึ่งการแพร่ระบาดของโรคโควิด จึงเป็นสิ่งที่ต้องดําเนินการอย่างเข้มข้นและต่อเนื่อง
.
นายกรัฐมนตรีจึงได้กําชับทุกเหล่าทัพ โดยเฉพาะกองกําลังป้องกันชายแดนให้ประสานการทํางานกับตํารวจ ควบคู่กับการตรวจคัดกรองประชาชนที่เดินทางเข้ามาในประเทศทุกช่องทาง รวมถึงเตรียมกําลังพลและโรงพยาบาลสนามทั้ง 30 แห่ง ให้พร้อมรองรับการระบาดของโรคที่อาจเกิดขึ้น
.
นอกจากนี้ นายกรัฐมนตรีขอบคุณทุกฝ่ายที่ร่วมมือป้องกันแก้ไขปัญหาการแพร่ระบาดของโรคโควิด-19 และการดูแลคนไทยที่เดินทางกลับจากต่างประเทศอย่างมีมาตรฐาน ทําให้ได้รับคําชื่นชมจากสมาคมคนไทยในบาเรนห์ และเอกอัครราชทูตไทยประจําบาเรนห์ด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อนุทิน เผย ครม.ให้งบจัดซื้อวัคซีนเพิ่ม 35 ล้านโดส
วันอังคารที่ 2 มีนาคม 2564
อนุทิน เผย ครม.ให้งบจัดซื้อวัคซีนเพิ่ม 35 ล้านโดส
รองนายกรัฐมนตรีและรัฐมนตรีว่าการกระทรวงสาธารณสุข เผย วันนี้ ครม. อนุมัติงบ 6,387,285,900 บาท เพื่อจัดซื้อวัคซีนโควิด 19 จํานวน 35 ล้านโดส เพื่อให้เป็นไปตามแผนครอบคลุมประชากรในประเทศ
รองนายกรัฐมนตรีและรัฐมนตรีว่าการกระทรวงสาธารณสุข เผย วันนี้ ครม. อนุมัติงบ 6,387,285,900 บาท เพื่อจัดซื้อวัคซีนโควิด 19 จํานวน 35 ล้านโดส เพื่อให้เป็นไปตามแผนครอบคลุมประชากรในประเทศ เตรียมเสนอการออกหนังสือรับรองการฉีดวัคซีนต่อที่ประชุม คกก.โรคติดต่อแห่งชาติวันจันทร์นี้ เพื่อแสดงความพร้อมและความปลอดภัยในการเปิดประเทศ
วันนี้ (2 มีนาคม 2564) ที่ สํานักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังรับมอบชุดอุปกรณ์ตรวจวัดอุณหภูมิตู้เก็บวัคซีนโควิด 19 จากกลุ่มบริษัท ปตท. ว่า ประเทศไทยได้สั่งจองซื้อวัคซีนโควิด 19 จํานวน 63 ล้านโดส ขณะนี้ได้เริ่มฉีดวัคซีนโควิด 19 ที่ได้รับมาในระยะแรก ตั้งแต่วันที่ 28 กุมภาพันธ์ ที่ผ่านมา วัคซีนในส่วนที่เหลือจะถูกจัดส่งมายังจังหวัดต่างๆอย่างต่อเนื่อง โดยภายในเดือนพฤษภาคม-มิถุนายน 2564 จะมีวัคซีนที่ผลิตในประเทศมาฉีดให้กับประชาชนอย่างกว้างขวางต่อไป อย่างไรก็ตาม เพื่อให้เกิดความครอบคลุมในการให้วัคซีนกับประชาชนในประเทศ คณะรัฐมนตรีได้อนุมัติงบประมาณ 6,387,285,900 บาท จัดซื้อวัคซีนจากบริษัทแอสตร้าเซนเนกา จํานวน 35 ล้านโดส
“ถือเป็นเครื่องยืนยันว่าวัคซีนจะถูกจัดส่งให้กับพี่น้องประชาชนคนไทย อย่างครอบคลุมทั่วถึงแน่นอน นอกจากจะครอบคลุมพี่น้องประชาชนคนไทยแล้ว จะครอบคลุมให้กับทุกคนที่อาศัยอยู่ในแผ่นดินนี้ให้มีความปลอดภัยทุกคนตามหลักขององค์การอนามัยโลกที่บอกว่า จะไม่มีใครปลอดภัยจนกว่าทุกคนปลอดภัย ถือเป็นหลักการที่กระทรวงสาธารณสุขดําเนินการให้ทุกท่าน โดยเฉพาะคนไทยให้มีความปลอดภัย” นายอนุทินกล่าว
สําหรับการเตรียมพร้อมรับการเปิดประเทศ ที่จะมีการเดินทางเข้าออกประเทศ กระทรวงสาธารณสุข ได้หารือการจัดเอกสารรับรองการได้รับการฉีดวัคซีน ออกโดยกรมควบคุมโรค กระทรวงสาธารณสุข เป็นเอกสารทางราชการ ที่แนบไปกับพาสปอร์ต เพื่อแสดงถึงความพร้อมของประเทศไทย ความปลอดภัยของประชาชนคนไทย ที่ได้รับหนังสือรับรองการฉีดวัคซีน ในเรื่องนี้จะเป็นไปตามพระราชบัญญัติโรคติดต่อแห่งชาติ โดยในวันจันทร์นี้จะนําเข้าสู่การพิจารณา ของคณะกรรมการโรคติดต่อแห่งชาติต่อไป
**************************** 2 มีนาคม 2564
รัฐบาลไทย-ข่าวทำเนียบรัฐบาล-การรถไฟแห่งประเทศไทยพร้อมเปิดให้บริการเดินรถสายวงเวียนใหญ่ - มหาชัย และบ้านแหลม - แม่กลอง เต็มรูปแบบ 42 ขบวน เริ่ม 26 มีนาคม นี้ เป็นต้นไป
วันพฤหัสบดีที่ 25 มีนาคม 2564
การรถไฟแห่งประเทศไทยพร้อมเปิดให้บริการเดินรถสายวงเวียนใหญ่ - มหาชัย และบ้านแหลม - แม่กลอง เต็มรูปแบบ 42 ขบวน เริ่ม 26 มีนาคม นี้ เป็นต้นไป
การรถไฟแห่งประเทศไทย (รฟท.) กระทรวงคมนาคม พร้อมเปิดให้บริการเดินรถเต็มรูปแบบในเส้นทางสายวงเวียนใหญ่ - มหาชัย จํานวน 34 ขบวน และบ้านแหลม-แม่กลอง 8 ขบวน รวม 42 ขบวน
การรถไฟแห่งประเทศไทย (รฟท.) กระทรวงคมนาคม พร้อมเปิดให้บริการเดินรถเต็มรูปแบบในเส้นทางสายวงเวียนใหญ่ - มหาชัย จํานวน 34 ขบวน และบ้านแหลม-แม่กลอง 8 ขบวน รวม 42 ขบวน หลังจากหยุดให้บริการไปชั่วคราวตามมาตรการเฝ้าระวังการแพร่ระบาดของโรคติดเชื้อไวรัส COVID-19
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า รฟท. พร้อมเปิดให้บริการเดินรถเต็มรูปแบบในเส้นทางสายวงเวียนใหญ่ - มหาชัย จํานวน 34 ขบวน และบ้านแหลม-แม่กลอง 8 ขบวน รวม 42 ขบวน หลังจากหยุดให้บริการไปชั่วคราวตามมาตรการเฝ้าระวังการแพร่ระบาดของโรคติดเชื้อไวรัส COVID-19 โดยจะเริ่มให้บริการได้ตั้งแต่วันที่ 26 มีนาคม 2564 เป็นต้นไป เพื่ออํานวยความสะดวก และรองรับการเดินทางของประชาชนที่คาดว่าจะมีจํานวนเพิ่มขึ้นหลังมีการผ่อนคลายมาตรการเฝ้าระวังฯ
นอกจากนี้ เพื่อเป็นการสร้างความมั่นใจในการให้บริการแก่ประชาชนผู้โดยสาร รฟท. ได้จัดการทําความสะอาดครั้งใหญ่หรือบิ๊กคลีนนิ่ง สถานีรถไฟ และจุดพักรถทุกแห่งที่อยู่ในสายวงเวียนใหญ่ - มหาชัย และบ้านแหลม - แม่กลอง รวมถึงทําความสะอาดภายในขบวนรถโดยสารทุกคันทุกขบวน ควบคู่กับการใช้มาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ตามนโยบายของกระทรวงคมนาคม และกรมการขนส่งทางรางอย่างเคร่งครัด ด้วยการกําหนดจุดคัดกรองวัดไข้ผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากาก การรักษาระยะห่าง Social Distancing พร้อมกับให้สแกนแอปพลิเคชัน ไทยชนะ ก่อนและหลังใช้บริการ แต่หากผู้โดยสารไม่สามารถใช้แอปพลิเคชันไทยชนะ ให้สามารถกรอกข้อมูลการเดินทางแทน
ทั้งนี้ ประชาชนที่ต้องการเดินทางโดยรถไฟ สามารถสํารองที่นั่งล่วงหน้า หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-ดีอีเอส ต้อนรับอัครราชทูตญี่ปุ่น หารือความร่วมมืออาเซียน-ญี่ปุ่น เร่งพัฒนาบุคลากรความมั่นคงปลอดภัยไซเบอร์ (AJCCBC) โครงการ INNO-vation และโครงการ Local 5G
วันจันทร์ที่ 8 มีนาคม 2564
ดีอีเอส ต้อนรับอัครราชทูตญี่ปุ่น หารือความร่วมมืออาเซียน-ญี่ปุ่น เร่งพัฒนาบุคลากรความมั่นคงปลอดภัยไซเบอร์ (AJCCBC) โครงการ INNO-vation และโครงการ Local 5G
ดีอีเอส ต้อนรับอัครราชทูตญี่ปุ่น หารือความร่วมมืออาเซียน-ญี่ปุ่น เร่งพัฒนาบุคลากรความมั่นคงปลอดภัยไซเบอร์ (AJCCBC) โครงการ INNO-vation และโครงการ Local 5G
เมื่อวันที่8มีนาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมให้การต้อนรับMr. OBA Yuichiอัครราชทูตฝ่ายเศรษฐกิจสถานเอกอัครราชทูตญี่ปุ่นในโอกาสขอเข้าเยี่ยมคารวะณห้องรับรองชั้น8สํานักงานปลัดกระทรวงดิจิทัลเพื่อเศรษฐกิจและสังคมในโอกาสนี้Mr. OBA Yuichiได้นําเรียนความคืบหน้าโครงการสําคัญที่ดําเนินร่วมกับกระทรวงดิจิทัลเพื่อเศรษฐกิจและสังคมอาทิการจัดการอบรมภายใต้ศูนย์ความร่วมมืออาเซียน-ญี่ปุ่นเพื่อพัฒนาบุคลากรความมั่นคงปลอดภัยไซเบอร์(AJCCBC)โครงการINNO-vationและโครงการLocal 5G พร้อมกันนี้ปลัดกระทรวงดิจิทัลฯได้แสดงความขอบคุณญี่ปุ่นที่สนับสนุนความร่วมมือด้านต่างๆตลอดปีที่ผ่านมาเป็นอย่างดีและแจ้งให้ฝ่ายญี่ปุ่นทราบถึงแผนการจัดพิธีเปิดศูนย์AJCCBCที่คาดว่าจะจัดขึ้นภายในปีนี้หลังจากกิจกรรมดังกล่าวถูกเลื่อนออกไปเนื่องจากสถานการณ์การแพร่ระบาดของโควิด– 19และความประสงค์ผลักดันการลงนามบันทึกความร่วมมือด้านกิจการไปรษณีย์ระหว่างกระทรวงดิจิทัลเพื่อเศรษฐกิจและสังคมและกระทรวงกิจการภายในและการสื่อสารแห่งประเทศญี่ปุ่น
****************
รัฐบาลไทย-ข่าวทำเนียบรัฐบาล-ดีอีเอส เร่งหารือแผนปฏิบัติการป้องกันและปราบปรามการทุจริต ปีงบประมาณ พ.ศ.2564
วันจันทร์ที่ 8 มีนาคม 2564
ดีอีเอส เร่งหารือแผนปฏิบัติการป้องกันและปราบปรามการทุจริต ปีงบประมาณ พ.ศ.2564
ดีอีเอส เร่งหารือแผนปฏิบัติการป้องกันและปราบปรามการทุจริต ปีงบประมาณ พ.ศ.2564
เมื่อวันที่8มีนาคม2564นายภูเวียงประคํามินทร์รองปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะทํางานจัดทําและขับเคลื่อนแผนปฏิบัติการป้องกันและปราบปรามการทุจริตประจําปีงบประมาณพ.ศ.2564ของสํานักงานปลัดกระทรวงดิจิทัลเพื่อเศรษฐกิจและสังคม(สป.ดศ.) ครั้งที่1/2564 โดยมีผู้แทนจากส่วนงานที่เกี่ยวข้องร่วมประชุมณห้องประชุม802ชั้น8
ทั้งนี้คณะทํางานชุดดังกล่าวทําหน้าที่จัดทําและส่งเสริมขับเคลื่อนสร้างการรับรู้สร้างความเข้าใจรวมถึงกํากับติดตามรายงานผลการดําเนินงานตามแผนปฏิบัติการป้องกันและปราบปรามการทุจริตและสรุปผลรายงานการดําเนินงานต่อผู้บริหารต่อไป
*************
รัฐบาลไทย-ข่าวทำเนียบรัฐบาล-คณะกรรมการอ้อยและน้ำตาลทราย
วันพฤหัสบดีที่ 25 มีนาคม 2564
คณะกรรมการอ้อยและน้ําตาลทราย
กระทรวงเกษตรฯ ร่วมประชุมคณะกรรมการอ้อยและน้ําตาลทราย ครั้งที่ 3/2564
นายอําพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ําตาลทราย ครั้งที่ 3/2564 ในฐานะกรรมการ (ผู้แทนกระทรวงเกษตรและสหกรณ์) โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธาน ณ ห้องประชุมสํานักงานคณะกรรมการอ้อยและน้ําตาลทราย
ทั้งนี้ ที่ประชุมได้หารือและพิจารณาในประเด็นต่าง ๆ ที่สําคัญ ดังนี้
1. เห็นชอบการกําหนดปริมาณน้ําตาลทรายให้โรงงานผลิตในฤดูการผลิตปี 2563/2564 (บัญชีจัดสรรปริมาณน้ําตาลทรายครั้งที่ 2)
2. เห็นชอบการจัดซื้อเครื่องวิเคราะห์คุณภาพอ้อยฯ สําหรับโรงงานน้ําตาลรวมเกษตรกรอุตสาหกรรม (ขอนแก่น) และโรงงานน้ําตาลรวมเกษตรกรอุตสาหกรรม (ชัยภูมิ) ในฤดูการผลิตปี 2564/2565
3. เห็นชอบการกําหนดแนวทางการจ่ายเงินชดเชยกรณีราคาอ้อยขั้นสุดท้ายและผลตอบแทนการผลิตและการจําหน่ายน้ําตาลทรายขั้นสุดท้ายต่ํากว่าราคาขั้นต้น ฤดูการผลิตปี 2560/2561 และฤดูการผลิตปี 2561/2562 โดยใช้เงินรายได้ 20 บาท/ตันอ้อย ทยอยชําระหนี้เป็นปี ๆ ไปจนกว่าจะเสร็จสิ้น
รัฐบาลไทย-ข่าวทำเนียบรัฐบาล-สธ.แจงวัคซีนโควิดระยะแรกยังไม่เปิดให้ลงทะเบียนจองหรือขอรับวัคซีนที่ รพ.
วันอังคารที่ 2 มีนาคม 2564
สธ.แจงวัคซีนโควิดระยะแรกยังไม่เปิดให้ลงทะเบียนจองหรือขอรับวัคซีนที่ รพ.
กระทรวงสาธารณสุขแจงฉีดวัคซีนโควิด 19 ระยะแรก เริ่มในกลุ่มเสี่ยงพื้นที่เสี่ยง สถานพยาบาลคัดเลือกกลุ่มเป้าหมายตามข้อบ่งชี้ทางการแพทย์ มีเจ้าหน้าที่ติดต่อนัดหมาย ย้ํายังไม่มีการเปิดลงทะเบียนจอง หรือขอรับฉีดด้วยตนเอง ชวนประชาชนเพิ่มเพื่อนในไลน์ “หมอพร้
กระทรวงสาธารณสุขแจงฉีดวัคซีนโควิด19 ระยะแรก เริ่มในกลุ่มเสี่ยงพื้นที่เสี่ยง สถานพยาบาลคัดเลือกกลุ่มเป้าหมายตามข้อบ่งชี้ทางการแพทย์ มีเจ้าหน้าที่ติดต่อนัดหมาย ย้ํายังไม่มีการเปิดลงทะเบียนจอง หรือขอรับฉีดด้วยตนเอง ชวนประชาชนเพิ่มเพื่อนในไลน์ “หมอพร้อม” รับข้อมูลข่าวสารวัคซีนโควิด ติดตามอาการหลังฉีด
วันนี้ (2 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข ในฐานะประธานคณะอนุกรรมการอํานวยการบริหารจัดการการให้วัคซีนป้องกันโควิด 19 กล่าวว่า การบริหารจัดการวัคซีนโควิด 19 ตั้งเป้าให้คนไทยทุกคนได้รับวัคซีนที่มีคุณภาพ ปลอดภัย และมีประสิทธิภาพ ในระยะแรกที่วัคซีนมีจํากัด จะฉีดให้กลุ่มเป้าหมายในพื้นที่เสี่ยงก่อน โดยวัคซีนโควิด 19 ของซิโนแวคที่ได้รับมา 2 แสนโดสแรก ได้กระจายไปยังพื้นที่เสี่ยงใน 13 จังหวัดแล้วโดยจะฉีดใน4 กลุ่ม ได้แก่ 1.ประชาชนที่เป็นโรคเรื้อรัง ได้แก่ โรคทางเดินหายใจเรื้อรังรุนแรง โรคหัวใจและหลอดเลือดโรคไตเรื้อรังที่ได้รับการบําบัดทดแทนไต โรคหลอดเลือดสมอง โรคมะเร็งที่อยู่ระหว่างการบําบัด เบาหวาน และโรคอ้วน2.ประชาชนกลุ่มเสี่ยงตามหลักระบาดวิทยา เช่น พื้นที่ที่พบการระบาดของโรคจํานวนมาก เพื่อลดความรุนแรง และลดอัตราการเสียชีวิต เช่น ตลาดพรพัฒน์ จ.ปทุมธานีที่มีการระบาด เป็นต้น 3.กลุ่มบุคลากรทางการแพทย์และสาธารณสุขด่านหน้าทั้งภาครัฐและเอกชน และ 4.บุคลากรอื่นๆ ที่เป็นด่านหน้า เจ้าหน้าที่ที่มีโอกาสสัมผัสผู้ป่วย รวมถึง อสม. โดยจะฉีดให้ 1 แสนคน คนละ 2 โดส ฉีดห่างกัน 21 วัน คาดว่าจะฉีดครบถ้วนทั้ง 2 เข็มภายใน 1 เดือนครึ่ง
“โรงพยาบาลจะเป็นผู้กําหนดกลุ่มเป้าหมายและจัดลําดับการได้รับวัคซีนก่อน-หลัง ตามข้อบ่งชี้ทางการแพทย์ และจะติดต่อกลุ่มเป้าหมายที่เข้าเกณฑ์เพื่อนัดหมายฉีดวัคซีน ดังนั้น ประชาชนใน 13 จังหวัดที่ได้รับวัคซีนโควิด 19 ขอให้เพิ่มเพื่อนในไลน์ “หมอพร้อม” เพื่อตรวจสอบรายชื่อ รับข้อมูลข่าวสารเกี่ยวกับการฉีดวัคซีน และติดตามอาการภายหลังรับการฉีดวัคซีน สําหรับประชาชนที่ไม่มีสมาร์ทโฟนจะมีเจ้าหน้าที่สาธารณสุข และอสม.ติดตามชี้แจง ขอย้ําว่า กระทรวงสาธารณสุขยังไม่เปิดรับการลงทะเบียนจองคิว หรือไปขอรับการฉีดด้วยตนเอง หากประชาชนสงสัยว่าจะได้รับวัคซีนเมื่อไร ให้ตรวจสอบว่าตนเองอยู่ในจังหวัดที่ได้รับวัคซีน และเป็นกลุ่มเป้าหมายในระยะแรกหรือไม่ โดยโทรสอบถามโรงพยาบาลที่รักษาตัวอยู่ หรือสายด่วนกรมควบคุมโรค 1422” นายแพทย์โสภณกล่าว
***************************** 2 มีนาคม 2564
รัฐบาลไทย-ข่าวทำเนียบรัฐบาล-สุดปัง! เรือไฟฟ้าคลองผดุงฯ ดังไกลถึงเยอรมนี
วันจันทร์ที่ 8 มีนาคม 2564
สุดปัง! เรือไฟฟ้าคลองผดุงฯ ดังไกลถึงเยอรมนี
...
เรื่องดี ๆ ที่ใครก็อยากพูดถึง...สํานักข่าวจากประเทศเยอรมนีอย่าง Deutsche Welle (DW) ได้ทําสกู๊ปแผนการฟื้นฟูการขนส่งทางน้ําในกรุงเทพฯ โดยเฉพาะการเดินเรือไฟฟ้า ณ คลองผดุงกรุงเกษม ที่เปิดให้บริการอย่างเป็นทางการเมื่อช่วงเดือน พ.ย. 63 ที่ผ่านมา
.
เส้นทางการเดินเรือไฟฟ้าที่คลองผดุงกรุงเกษม นับเป็นเส้นทางคมนาคมขนส่งสายแรกของไทยที่เป็นมิตรกับสิ่งแวดล้อมอย่างแท้จริง โดยมีระยะทางรวม 5 กม. ประกอบด้วย 11 ท่าเรือ ดังนี้
1.ท่าเรือสถานีรถไฟฟ้าหัวลําโพง เชื่อมต่อ MRT หัวลําโพง
2.ท่าเรือหัวลําโพง เชื่อมต่อสถานีรถไฟหัวลําโพง
3.ท่าเรือนพวงศ์
4.ท่าเรือยศเส
5.ท่าเรือกระทรวงพลังงาน
6.ท่าเรือแยกหลานหลวง เชื่อมต่อเรือคลองแสนแสบ
7.ท่าเรือนครสวรรค์
8.ท่าเรือราชดําเนินนอก
9.ท่าเรือประชาธิปไตย
10.ท่าเรือเทเวศร์
11.ท่าเรือตลาดเทวราช เชื่อมต่อเรือด่วนเจ้าพระยาท่าเทเวศร์
.
นอกจากนี้ รัฐบาลยังมีแผนการฟื้นฟูระบบขนส่งทางน้ําในกรุงเทพฯ เพิ่มทางเลือกในการเดินทางของประชาชน เพื่อลดปริมาณการจราจรบนถนน พร้อมปรับปรุงคลองทั่วกรุงเทพฯ ทั้งในด้านคุณภาพน้ําและปัญหาบ้านเรือนรุกล้ําลําคลองอีกด้วย
.
ชมสกู๊ป :https://www.dw.com/.../back-to-the-future.../av-56435702
#ไทยคู่ฟ้า#รวมไทยสร้างชาติ#ร่วมต้านโควิด19
-------------------